 Soomaalidaan oo ah qaxooti ku nool magaalada Concord, New Hampshire ee dalkaas Mareykanka ayaa waxaa la sheegay inay dhawaantaan ay gidaarka ama darbiga guriga ay kaga nool yihiin magaaladaas ay ku qoreen qolyaha cunsuriyiinta ah erayo naceyb, caay iyo aflagaado ah oo qoyskaas loogu sheegaayo inaan looga baahneyn inay ku noolaadaan magaaladaas, Laakiin dadka degaanka ayaa waxaa la sheegay inay arintaas ka xumaadeen iyagoona isugu soo ururey guriga reerkaas Soomaalida ah islamarkaana u muujiyey taageeradooda iyo sida ay uga xun yihiin falkaas naceybka ah ee lagula dhaqmay qoyskaas Soomaalida, Goobtaas oo uu ka hadlay sidoo kale gudoomiyaha magaaladaas John Lynch ayaa waxaa uu u sheegay Soonaalidaas inuu ka xun yahay waxa dhacay islamarkaana aan loo dul qaadan karin asagoona sidoo kale u sheegay Soomaalidaas inay yihiin kuwa ka tirsan bulshadaas oo aan la faquuqi karin. 